A német nagydíj időmérő edzésén a 8. legjobb időt érte el. A versenyen a rajtot követően a biztonsági autó a pályára jött Felipe Massa balesettét követően és a 7. helyen haladt ekkor Kvjat. A 9. körben a 8-as kanyarban kívülről próbálta megelőzni Pérezt, de kipördült és Lewis Hamilton megelőzte ezt kihasználva. A 45. körben véget ért a versenye, mivel kigyulladt az autója olaj szivárgás miatt. Ő maga gyorsan kipattant az autóból és sérülés nélkül megúszta. A magyar nagydíj versenyhétvégéjének időmérő edzésén az utolsó körben megpördült, ami következtében csak a 11. legjobb időt érte el. A másnapi versenyen a felvezető kör megkezdésekor a rajtrácson ragadt, így a boxutcából kellett rajtolnia, ahonnan Kevin Magnussen és Lewis Hamilton is rajtolt. Végül 1 kör hátrányban a 14. helyen fejezte be a versenyt. A belga nagydíj esős időmérő edzésén a 11. legjobb időt érte el csapattársát, Jean-Éric Vergnet megelőzve. A futamon a rajtot követően pontszerző helyen haladt végig a futamon, majd a 10. helyen intették le a kockás zászlóval. A verseny utáni órákban Kevin Magnussen büntetése miatt egy helyett előre lépve a 9. helyen zárt.